stanford-oval/wikipedia huggingface dataset:
זכויות להט"ב במאוריציוס
הערות שוליים

↑  Mauritius repeals colonial-era law against gay sex, South China Morning Post, ‏2023-10-06 (באנגלית)
↑  Over 80 Nations Support Statement at Human Rights Council on LGBT Rights, U.S. Mission to International Organizations in Geneva, ‏2011-03-22 (באנגלית אמריקאית)
↑  Human Rights Committee Considers the Report of Mauritius - CNBC Africa, web.archive.org, ‏2019-02-27
↑  Contestation d’une loi visant la communauté gay | Abdool Ridwan Firaas Ah Seek : «L’article 250 concerne tout le monde, pas que les personnes de la communauté LGBT» | 5-Plus Dimanche, www.5plus.mu
↑  admin, Plainte pour inconstitutionnalité de l'article 250 - Communiqué de presse - 25.10.19, Collectif Arc-en-Ciel, ‏2019-10-29 (ב־)
↑  Activists are moving to decriminalise homosexuality in Mauritius, PinkNews | Latest lesbian, gay, bi and trans news | LGBT+ news, ‏2019-12-03 (באנגלית בריטית)
1 2  admin, The first hearing in the case challenging the constitutionality of Section 250 - Press release, Collectif Arc-en-Ciel, ‏2019-12-03 (ב־)
↑  Cour suprême : quatre jeunes homosexuels mauriciens contestent l'article 250 du code criminel, Le Defi Media Group (בצרפתית)
↑  Mauritius activists seek to overturn anti-gay law, Erasing 76 Crimes, ‏2019-09-18 (באנגלית אמריקאית)
↑  Activist seeks to overturn anti-gay law of African island Mauritius, Erasing 76 Crimes, ‏2019-12-04 (באנגלית אמריקאית)
↑  Code pénal : La communauté LGBT obtient l’autorisation pour une plainte constitutionnelle, Le Mauricien (ב־)
↑  Abdool Ridwan Firaas Ah Seek v. The State of Mauritius, humandignitytrust.org
↑  Mauritius' top court decriminalizes same-sex relations, NBC News, ‏2023-10-05 (באנגלית)
↑  YQA, Afrobarometer report shows that homophobia is not African even if homophobia remains widespread in Africa, Young Queer Alliance, ‏2016-03-03 (באנגלית בריטית)
↑  THE WORKERS' RIGHTS Act 2019, labour.govmu.org
↑  Employment Relations Act, labour.govmu.org
↑  Mauritius Supreme Court decriminalizes sodomy in landmark decision, www.jurist.org, ‏2023-10-04 (באנגלית אמריקאית)
↑  2016 Country Reports on Human Rights Practices: Mauritius, United States Department of State (באנגלית אמריקאית)
↑  What are the best and worst countries to be gay in Africa?, web.archive.org, ‏2018-12-07
↑  Marie-Annick Savripène, Anäis Jonson: dans la peau d’une trans, lexpress.mu, ‏2017-03-26 (בצרפתית)
↑  Charl Blignaut, No paradise for Mauritian queers, City Press (באנגלית אמריקאית)
↑  LGBT Mauritius, www.lgbt.mu
↑  admin, Qui sommes-nous ?, Collectif Arc-en-Ciel (ב־)
↑  Pride leader got hundreds of death threats in just one day, web.archive.org, ‏2018-09-08
↑  Shannon Power, Pride leader got hundreds of death threats in just one day, Gay Star News, ‏2018-06-07 (באנגלית בריטית)
חוק ליביג

חוק המינימום של ליביג, נקרא לעיתים חוק ליביג ולעיתים חוק המינימום הוא עיקרון שפותח במדעי החקלאות על ידי הבוטניקאי קרל שפרנגל(אנ') בשנת 1828 וזכה לתפוצה על ידי הביוכימאי יוסטוס פון ליביג. העיקרון קובע שקצב הצמיחה נקבע לפי המשאב הנדיר ביותר ולא על פי הסכום הכולל של משאבים זמינים. המשאב שבמחסור הוא גורם מגביל.
יישומים

החוק יושם לראשונה בגידולים חקלאיים, לאחר שלא נמצא שיפור בקצב הגידול של צמחים בעקבות הגדלת כמויות חומרי ההזנה המסופקים להם בדישון. קצב הגידול של הצמח הואץ רק כאשר סופק לצמח חומר ההזנה הנדיר ביותר מבין אלה הנחוצים לו. צמח דורש קרקע, מים, אור שמש וחומרי הזנה (כלומר מינרלים). הזמינות של כל אחד ממשאבים אלו משתנה באזורי גידול שונים ובסביבות שונות. לפיכך, בכל זמן ומקום, אחד מהמשאבים יהיה מגביל יותר מהאחרים והוא זה שיקבע את התפתחות הצמח.
ביצועי מחשב תלויים במהירות המעבד, נפח זיכרון העבודה, נפח וסוג זיכרון האחסון, התקשורת ומשימות אחרות המתבצעות במקביל. המשאב שנמצא בזמינות הנמוכה יהווה צוואר בקבוק לביצועי המחשב.
חבית ליביג

ד"ר דובנקס (Dobenecks) הסביר את החוק בעזרת דימוי של חבית, המכונה "חבית ליביג". אילו היינו בונים חבית העשויה מלוחות באורכים שונים אלה מאלה, היה קיבול החבית מוגבל על ידי הלוח הקצר ביותר. הארכת הלוחות האחרים לא הייתה משפרת את קיבול החבית, כל עוד אין מאריכים את הלוח הקצר ביותר. באופן דומה, הספקת חומרי הזנה אחרים אינה משפרת את קצב הגידול של הצמח, כל עוד לא מגבירים את זמינותו של חומר ההזנה הנדיר ביותר. הזמינות של החומרים עשויה להשתנות, כך שבכל זמן נתון חומר אחר עשוי להיות מגביל יותר מהאחרים.
הרעיון מקביל לזה האומר שחוזק של שרשרת תלוי בחוליה החלשה שבה.
יישום מדעי

בחוק ליביג נעשה שימוש גם ביחס לאוכלוסיות נוספות במערכות אקולוגיות מגוונות. ככלל, קצב הגידול של האוכלוסייה, ‏ \ O(t)‎, הוא פונקציה של המזערי מבין הגורמים השונים בהן היא תלויה. לדוגמה, אם נחוצים לאוכלוסייה שלושה גורמים ( \ I,N,P), הנצרכים כל אחד בהתאם לקינטיקת מיכאליס-מנטן, אזי קצב הגידול תלוי בגורם המצוי בכמות המזערית מביניהם:
תוצאה זו תקפה בתנאי מצב מתמיד ותחת ההנחה ששכיחויות הגורמים השונים בלתי תלויות זו בזו, או ניתנות להזנחה.
דרכי התמודדות

בניהול משאבי טבע, מניחים שצמיחה בשווקים מוגבלת על ידי המשאב הנמצא במחסור. משאבי כדור הארץ הם סופיים ולכן יש מגבלת צמיחה. גישות הקיימות ופיתוח בר-קיימא באו על מנת למנוע הגעה לניצול יתר של המשאבים ולחריגה מכושר הנשיאה. ומצד שני באים חידושים ביוטכנולוגיים והנדסה גנטית להגדיל את התפוקה.
כשל שוק וניצול יתר של משאבים יכול לגרום לזיהום אוויר, זיהום מים, זיהום קרקע, התחממות כדור הארץ, והידלדלות שכבת האוזון, כך שהדורות הבאים יסבלו מתוצאות פעולת הדור הנוכחי. פתרון סוגיה זו מחייב התערבות ממשלתית ואמצעי אכיפה כמו מס פיגוביאני, למשל על פליטת מזהמים או מס פחמן.
אחת הדרכים להתמודד עם המשאב שבמחסור היא מיחזור, אם ניתן למחזר אותו (למשל במקרה של זרחן הנמצא בפוספטים).
תחלופה

כלכלנים נאו-קלסיים ניסו להתמודד עם המחסור במשאב הקריטי על ידי פיתוח עקרון התחלופה בו נעשה שימוש בטובין חליפיים(אנ') כלומר תאוריה האומרת שכאשר משאב נמצא במחסור ומחירו עולה יופיע משאב חליפי, לעיתים יש צורך בחדשנות טכנולוגית על מנת לאפשר את החליפין.
ראו גם

תורת האילוצים
צוואר בקבוק
נתיב קריטי
שרשרת קריטית
הערות שוליים

↑  Andrew Robeson Whitson, Harlow Leslie Walster, Soils and soil fertility, 1912, עמ' 73 סעיף 100
הדימוי של חבית ליביג
חמצון אולברייט-גולדמן

חמצון אולברייט-גולדמן הוא תגובה בכימיה אורגנית, שתוארה לראשונה על ידי הכימאים האמריקאים ג'יי דונלד אולברייט ולאון גולדמן ב-1965. התגובה מתאימה במיוחד לסינתזה של אלדהידים מאלכוהול ראשוני. באופן אנלוגי, אלכוהולים שניוניים יכולים להתחמצן ליצירת קטונים. דימתיל סולפוקסיד/אנהידריד אצטי משמש כחומר מחמצן.

התגובה אינה מתקדמת הלאה לחומצה הקרבוקסילית.
מנגנון התגובה

האיור הבא מציג את מנגנון התגובה:
ראשית, דימתיל סולפוקסיד (1) מגיב עם אנהידריד אצטי ליצירת יון סולפוניום. הוא מגיב עם האלכוהול העיקרי בתגובת סיפוח. יתר על כן, חומצה אצטית נבקעת, כך שנוצר תוצר ביניים 2. האחרון מגיב עם אלימיניציה של חומצה אצטית ודימתיל גופרתי לאלדהיד.
תגובות אלטרנטיביות

שיטה חלופית לחמצון של אלכוהולים ראשוניים לאלדהידים היא חמצון סוורן.
הערות שוליים

↑  J. Donald Albright, Leon Goldman (1965), "Indole Alkaloids. III.1 Oxidation of Secondary Alcohols to Ketones", The Journal of Organic Chemistry, vol. 30, no. 4, pp. 1107–1110, doi:10.1021/jo01015a038, PMID 14288448
חורבה (סרט)

| --- | --- |

 בימוי:  עמיר מנור
 הופק בידי:  הילה פלד עמיר מנור
 תסריט:  עמיר מנור
 עריכה:  עודד פרבר
 שחקנים ראשיים:  אפרת אביב דאנה איבגי מיכאל אלוני נועם אמיר
 מוזיקה:  ברי סחרוף
 צילום:  גיא רז
 מדינה:  ישראל
 הקרנת בכורה:  21 בינואר 2009
 משך הקרנה:  48 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
חורבה הוא סרט קולנוע ישראלי, מסוגת דרמה, פשע ונוער, בכיכובם של אפרת אביב, דאנה איבגי, מיכאל אלוני ונועם אמיר. נכתב ובוים על ידי עמיר מנור ויצא למסכים ב-21 בינואר 2009. הסרט נכתב בהשראת אירועי רצח אסף שטיירמן (1996). פסקול הסרט נכתב על ידי ברי סחרוף.
תקציר העלילה

שלושה רוצחים, בני נוער, נמלטים לחורבה מבודדת בה הם נאלצים להתמודד עם הפער שנפער בין האידאולוגיה הרומנטית שהובילה למעשה הרצח לבין המציאות האפלה שלפתע שאבה אותם. לבד וביחד הם מתחילים לעכל את המשמעויות האמתיות של הרצח אותו הם ביצעו.
צוות השחקנים

| שם השחקן/ית | שם הדמות |
| --- | --- |
אפרת אביב: דפנה
דאנה איבגי: נעמה
מיכאל אלוני: בן
נועם אמיר: רועי
תגובות

הסרט הוקרן בהקרנות מסחריות באולמות האוזן השלישית ובסינמטקים, קיבל ביקורות אוהדות ממבקרי הקולנוע ואף הושווה לסרט אלפנט.
הערות שוליים

↑  ראו למשל ניב שטנדל, "משולש קטלני בחורבה", באתר nrg‏, 28 בפברואר 2009;
 או אבנר שביט, עכבר העיר אונליין, "בנג'מין באטן: אל תסתכל בבראד פיט, תסתכל במה שבתוכו", באתר הארץ, 15 בינואר 2009.
חורבת קצרה

חורבת קצרה היא עמדת שמירה בדרך הבשמים הנבטית, אשר הוקמה על הרכס שבין נחל קצרה לבין נחל צרורות, כדי להגן על הדרך מפני שודדים. לאחר התפשטות האימפריה הרומית לממלכת הנבטים ולדרכי המסחר שלהם, נעזבה המצודה וננטשה. במקום מגדל שמירה בגובה של שני מטרים, באורך של חמישה מטרים וברוחב של חמישה וחצי מטרים. המבנה בנוי מאבני גזית ובו שלושה חדרים. ליד החורבה נמצא מאגר מים.
חסן אל-בולקיה, סולטאן ברוניי

חסן אל-בולקיה, הסולטאן הנוכחי של ברוניי
חסן אל-בולקיה (במלאית: Hassanal Bolkiah; נולד ב-15 ביולי 1946) הוא סולטאן ברוניי הנוכחי, הסולטאן ה-29 במספר, וכן גם ראש ממשלת ברוניי. אל-בולקיה הוא בנו הבכור של עומר עלי השלישי, שהיה הסולטאן הקודם של ברוניי. הסולטאן הוא אחד מהמונרכים האבסולוטים היחידים כיום, והוא עלה לשלטון לאחר שאביו ויתר על כס המלוכה ב-5 באוקטובר 1967. אל-בוקליה הוא ראש המדינה המכהן הוותיק ביותר בעולם (נכון ל-2023, הוא מכהן בתפקידו כבר 56 שנים).
שנים ראשונות וחינוך

אל-בולקיה נולד ב-15 ביולי 1946 בעיר ברוניי (שנקראת היום בנדר סרי בגוואן). הוא הפך לנסיך הכתר בשנת 1961 ולסולטאן ב-5 באוקטובר 1967. הכתרתו נערכה ב-1 באוגוסט בשנה שלאחר מכן על ידי מלכת בריטניה, אליזבת השנייה. הוא רכש את השכלתו בבית ספר במלזיה וגם חונך פרטית בברוניי. לאחר מכן למד באקדמיה הצבאית המלכותית בסנדהרסט שבאנגליה, אך חזר לברוניי כדי למלא את תפקידו כנסיך הכתר של ברוניי כמה חודשים לפני שסיים את לימודיו.
תפקיד פוליטי כסולטאן

לפי חוקת ברוניי משנת 1959 הסולטאן הוא ראש המדינה ובעל הסמכות הגדולה ביותר. אל-בולקיה מכהן גם כראש הממשלה ומחזיק תיקים רבים בה ובהם תיק ההגנה. יש לו תפקיד חשוב בניהול השוק הפיננסי והכלכלה של ארצו, כלכלה אשר נשענת כמעט כולה על נדל"ן ומאגרי הנפט המרובים שבה.
נישואים וילדים

הסולטאן נשא את אשתו הראשונה, ראג'ה אוסטרי פנגריאן, בשנת 1965. בשנת 1982 נשא לאישה שנייה את האג'ה מריאם, דיילת בחברת התעופה הלאומית רויאל ברוניי, אותה גירש בשנת 2003. בשנת 2005 נשא לאישה נוספת את אזרינז מזהאר חכים, בעברה קריינית בטלוויזיה המאלזית, הצעירה ממנו בשלושים ושלוש שנים, אך בשנת 2010 הסתיימו גם נישואים אלה. שתי נשותיו לשעבר אינן נושאות תארים ואינן מקבלות קצבה ממלכתית.
נכון לשנת 2012 יש לסולטאן חמישה בנים ושבע בנות משלוש נשותיו. אשתו הראשונה היא המלכה הרעיה. בנו הבכור אל-מוהתדי באללה הוא יורש העצר.
עושר פיננסי

הסולטאן מפורסם מאוד בשל אוסף כלי הרכב הענק שלו, הכולל אלפי מכוניות, בהן 350 מכוניות רולס-רויס, שמונה מקלארן F1, שש דאואר 962 LM, מרצדס CLK-GTR היחידה בעולם לנהיגה בצד ימין, למבורגיני דיאבלו ג'וטה, למבורגיני LM002 סטיישן, שתי מכוניות יגואר XJR-15, ודגמים רבים של פרארי, פורשה ובנטלי. בשנת 1998 פרסם מגזין בריטי כי באוסף שלו יש כ-6,000 כלי רכב עתיקים ומפוארים ששוויים ארבעה מיליארד דולר אמריקני. האוסף הכניס אותו לספר השיאים של גינס כאדם עם אוסף המכוניות הגדול בעולם.
במעונו של הסולטאן 1,788 חדרים ו-257 חדרי אמבטיה ושירותים, והוא נחשב לארמון השני בגודלו בעולם, אחרי העיר האסורה בבייג'ינג. הארמון כולל מוסך ל-110 מכוניות, אורווה ממוזגת ל-200 סוסי פוני שנועדו למשחקי פולו, וחמש בריכות שחייה.
לסולטאן יש גם מטוס בואינג 747 פרטי בשווי 230 מיליון דולר. מגזין פורבס העריך כי שווי הונו הוא 22 מיליארד דולר, והוא נחשב לאחד מהאנשים העשירים ביותר בעולם.
חסן אל-היידוס

חסן ח'אלד אל-היידוס (בערבית: حسن خالد الهيدوس; נולד ב-11 בדצמבר 1990) הוא כדורגלן קטרי המשחק בעמדת החלוץ בא-סד.
קריירת מועדונים

אל-היידוס התחיל את הקריירה שלו במחלקת הנוער של א-סד, אליה הצטרף בגיל 8 ואחרי 9 שנים הצטרף לקבוצה הבוגרת.
אל-היידוס, זכה עם הקבוצה בליגת האלופות האסיאתית 2011, כאשר הוא היה אחד מארבעת הכובשים בדו-קרב הפנדלים במשחק הגמר נגד ג'אונבוק יונדאי מוטורס.
בשנת 2014, אל-היידוס נבחר ל"כדורגלן הקטרי של השנה", כאשר קיבל 58 קולות מתוך 104 מצביעים, בהם מאמנים ומנהלי הקבוצות.
קריירה בינלאומית

בצעירותו, אל-היידוס שיחק בנבחרות הצעירות של קטר. ב-11 באוגוסט 2008, אל-היידוס ערך את הופעת הבכורה שלו בנבחרת קטר בהפסד 1–6 לאיראן. ב-30 בדצמבר 2008, אל-היידוס הבקיע את שער הבכורה שלו בנבחרת בניצחון 2–5 נגד לוב.
אל-היידוס היה שותף לזכייה של הנבחרת בגביע אסיה בכדורגל 2019, בה היה שותף בכל משחקיה של קטר ואף הבקיע בניצחון 0–4 נגד איחוד האמירויות הערביות בחצי הגמר.
נכלל בסגל נבחרת קטר לטורניר מונדיאל 2022.
נכלל בסגל נבחרת קטר לטורניר גביע אסיה 2023.
תארים

ליגת העל הקטרית: 2006/2007, 2012/2013, 2018/2019
גביע האמיר הקטרי: 2007, 2014, 2015, 2017
הגביע הקטרי: 2007, 2008, 2017, 2020
גביע השייח' ג'אסם: 2007, 2014, 2017, 2019
גביע הכוכבים הקטרים: 2010
ליגת האלופות האסיאתית: 2011
גביע המפרץ לאומות: 2014
גביע אסיה בכדורגל: 2019
השחקן המבטיח של ההתאחדות לכדורגל בקטר: 2008
שחקן השנה של "להיות דוחא קטר": 2014
השחקן השנה של ההתאחדות לכדורגל בקטר: 2015
הערות שוליים

↑  Our national team squad for the #2022WorldCup באתר הרשמי של התאחדות הכדורגל הקטרית, 11 בנובמבר 2022 (באנגלית)
↑  Our final list for Asia 🏆 בחשבון הטוויטר הרשמי של התאחדות הכדורגל הקטרית, 3 בינואר 2023 (באנגלית)
| נבחרת קטר – גביע אסיה בכדורגל 2019 (מקום ראשון) |
| --- | --- | --- |
|  1 א-שיב •  2 רו-רו •  3 ע.חסן •  4 סלמאן •  5 פאתחי •  6 חאתם •  7 עלאא' א-דין •  8 אסמאעיל •  9 מוחמד •  10 אל-היידוס •   11 א. עפיף •  12 בודיעף • 13 אל-מוחזה •  14 אל-האג'רי • 15 א-ראווי • 16 ח'וח'י • 17 מוסטפא • 18 אל-עלי • 19 עלי • 20 ע. עפיף • 21 י. חסן • 22 אל-בכרי • 23 מאדיבו • מאמן: סאנצ'ס |  1 א-שיב •  2 רו-רו •  3 ע.חסן •  4 סלמאן •  5 פאתחי •  6 חאתם •  7 עלאא' א-דין •  8 אסמאעיל •  9 מוחמד •  10 אל-היידוס •   11 א. עפיף •  12 בודיעף • 13 אל-מוחזה •  14 אל-האג'רי • 15 א-ראווי • 16 ח'וח'י • 17 מוסטפא • 18 אל-עלי • 19 עלי • 20 ע. עפיף • 21 י. חסן • 22 אל-בכרי • 23 מאדיבו • מאמן: סאנצ'ס | קטר (מדינה) |
| נבחרת קטר – גביע הזהב 2021 |
| --- | --- | --- |
|  1 א-שיב •  2 רו-רו •  3 ע. חסן •  4 עפיף •  5 סלמאן •  6 חאתם •  7 עלאא' א-דין •  8 סוהיל •  9 מונטארי •  10 אל-היידוס •   11 אל-ביאתי •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 עבד א-רזאק • 19 עלי • 20 אל-אחרק • 21 י. חסן • 22 ברשם • 23 מאדיבו • מאמן: סאנצ'ס |  1 א-שיב •  2 רו-רו •  3 ע. חסן •  4 עפיף •  5 סלמאן •  6 חאתם •  7 עלאא' א-דין •  8 סוהיל •  9 מונטארי •  10 אל-היידוס •   11 אל-ביאתי •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 עבד א-רזאק • 19 עלי • 20 אל-אחרק • 21 י. חסן • 22 ברשם • 23 מאדיבו • מאמן: סאנצ'ס | קטר (מדינה) |
| נבחרת קטר – מונדיאל 2022 |
| --- | --- | --- |
|  1 א-שיב •  2 רו-רו •  3 ע. חסן •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 מונטארי •  10 אל-היידוס •   11 עפיף •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 מוניר • 19 עלי • 20 אל-האג'רי • 21 י. חסן • 22 ברשם • 23 מאדיבו • 24 אל-חדרמי • 25 ג'אבר • 26 טארק • מאמן: סאנצ'ס |  1 א-שיב •  2 רו-רו •  3 ע. חסן •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 מונטארי •  10 אל-היידוס •   11 עפיף •  12 בודיעף • 13 חדר •  14 אחמד • 15 א-ראווי • 16 ח'וח'י • 17 מוחמד • 18 מוניר • 19 עלי • 20 אל-האג'רי • 21 י. חסן • 22 ברשם • 23 מאדיבו • 24 אל-חדרמי • 25 ג'אבר • 26 טארק • מאמן: סאנצ'ס | קטר (מדינה) |
| נבחרת קטר – גביע אסיה בכדורגל 2023 |
| --- | --- | --- |
|  1 א-שיב •  2 רו-רו •  3 מוח'תאר •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 עבד א-רזאק •  10 אל-היידוס •   11 עפיף •  12 מנדש • 13 מוניר •  14 אחמד • 15 א-ראווי • 16 ח'וח'י • 17 מוחמד • 18 אל-בריכי • 19 עלי • 20 פתחי • 21 זכריא • 22 ברשם • 23 טארק • 24 ג'אבר • 25 אל-ג'אנחי • 26 מוחמד • מאמן: מארקס |  1 א-שיב •  2 רו-רו •  3 מוח'תאר •  4 אל-ביאתי •  5 סלמאן •  6 חאתם •  7 עלאא' א-דין •  8 אסדאללה •  9 עבד א-רזאק •  10 אל-היידוס •   11 עפיף •  12 מנדש • 13 מוניר •  14 אחמד • 15 א-ראווי • 16 ח'וח'י • 17 מוחמד • 18 אל-בריכי • 19 עלי • 20 פתחי • 21 זכריא • 22 ברשם • 23 טארק • 24 ג'אבר • 25 אל-ג'אנחי • 26 מוחמד • מאמן: מארקס | קטר (מדינה) |
חמץ נוקשה

חמץ נוקשה הוא חמץ שנעשה שלא לצורך אכילה ואף אינו ראוי לאכילה אלא בשעת הדחק. בחמץ זה התחילה פעולת החימוץ אך לא הושלמה. רוב הפוסקים סוברים שהוא אינו אסור מהתורה אך חכמים אסרו אותו כדי למנוע טעויות באכילת או השהיית חמץ ממש.
דוגמאות לחמץ נוקשה

דבק העשוי מקמח ומים ששימש בעבר סופרים כדי להדביק ניירותיהם - עיסה זו, לא נגמר חימוצה ואין היא ראויה לאכילה אלא בשעת הדחק ולכן אסור להשהותה בפסח (משנה ברורה תמב, ב). אך אם נשתנתה צורתה, כגון שכבר הדביקו בה ניירות, מותר להשהות אותה ויש מחמירים שאם העיסה מבצבצת מבין הניירות, נחשב ש"צורתה עומדת" ואסור להשהותה בפסח (שו"ע אורח חיים, סימן תמ"ב, סעיף ג')
עיסה שהחל בה חימוץ עד שהשתנה צבעה אבל עדיין לא נסדקה כמו חמץ גמור - אסור לאוכלה ולהשהותה בפסח מדרבנן (שו"ע אורח חיים, סימן תנ"ט, סעיף ב')
קמח שנילוש במי פירות עם מעט מים נחשב לדעת רבנו תם והרבה פוסקים כחמץ נוקשה.
חמץ נוקשה שעבר עליו הפסח

לפי השולחן ערוך (סימן תמ"ז, סעיף יב) חמץ נוקשה אסור רק מדברי חכמים לכן חמץ נוקשה שעבר עליו הפסח מותר בהנאה. כיוון שעבר על איסור דרבנן בלבד, אין לאוסרו אחר הפסח. וכך כתב גם במשנה ברורה (סימן תמ"ב, סעיף ב).
לעומתם היו שסברו[דרוש מקור] שאיסור חמץ נוקשה הוא מהתורה ולכן אסור לאחר הפסח.
ראו גם

חמץ
מצה עשירה
חדר שינה

חדר שינה לדוגמה, בתוך קאזה מילה, ברצלונה
חדר שינה, או חדר מיטות, הוא חדר המשמש למטרות שינה בשעות הלילה, ולהירגעות בשעות היום.
במקרים בהם יש במבנה יותר מחדר שינה אחד, משמש אחד החדרים לחדר השינה הראשי, שהוא לרוב גדול יותר במידותיו, בו לנים ההורים, או הדיירים המכובדים יותר.
חדרי שינה יכולים להיות מעוצבים ברמות שונות, יש מהם פשוטים במיוחד ויש מורכבים למדי. ריהוט סטנדרטי אופייני לחדר שינה הוא בדרך כלל מיטה ועליה מזרן, ארון, שידה, ושולחן איפור. בבתים מודרניים נבנים לעיתים קרובות בצמוד לחדר השינה של ההורים גם חדר אמבטיה וחדר ארונות, ומכלול זה נקרא סוויטת הורים או "מאסטר בדרום".
אצל אנשים מבוגרים משמש לרוב חדר המיטות גם לחדר בבית בו מקיימים יחסי מין.
עיצוב חדר השינה

ברוב התרבויות משמש חדר השינה כחדר האינטימי יותר בבית. עיצובו משתנה מתרבות לתרבות, וקיימים סגנונות שונים בהן ניתן לעצבו. סגנונות העיצוב הנפוצים הם:
עיצוב חדר השינה > הסגנון הקלאסי

הסגנון העתיק מבוסס על עיצוב חדרי השינה בארמונות ובבתי אצילים בימי הביניים. מאחר שהיה נהוג בבתי האוכלוסייה האמידה באירופה בימי הביניים, הוא לא היה נפוץ בעבר. סגנון זה מתאים בעיקר לחדרי שינה גדולים, מאחר שהוא כולל פריטי ריהוט עתיקים, שהם לעיתים גדולים יותר מאלה הנבנים כיום. הווילונות המתאימים לחדר בעיצוב זה הם וילונות כבדים ואטומים מבדים קטיפתיים, הנקשרים, בדרך כלל בצדדים, כשמתחתם וילון דק ואוורירי. מיטות גדולות גם מסוג אפריון, על הרצפה משתלבים שטיחים עתיקים, ארוגים בעבודת יד, בצבעים כהים התואמים את הצבעים בחדר. הנברשות ומנורות הקריאה בחדר משלבות לעיתים קרובות זכוכית אטומה וברונזה, והן פריט עיצובי מפוסל בפני עצמו.
עיצוב חדר השינה > הסגנון הרומנטי

הסגנון הרומנטי הוא שילוב בין השפעת הסגנון העתיק לסגנון מודרני יותר. זהו הסגנון הנפוץ ביותר, והוא הסגנון בו נהוג לעצב חדרי שינה בבתי מלון, למשל. סגנון זה מתאפיין בצבעים פסטליים רכים, מיטה רחבה, ווילונות שופעים, לרוב שקופים או שקופים בחלקם, ושטיחים בצבעים כהים. מושם דגש על התאורה, שניתן לעמעמה ולהפכה לרומנטית, ועל מנורות קריאה שניתן לעצבן באופנים שונים. בחדר בסגנון הרומנטי היה נהוג בעבר להציב גם שולחן איפור בסמוך לארון הבגדים.
עיצוב חדר השינה > סגנון כפרי

למרות שמו, הסגנון הכפרי כיום אינו דומה לחדרי השינה בהם גרו אכרים או חוואים בעבר. אולם נעשה בו שימוש בבדים, בעץ, ובחומרים האמורים להזכיר את הטבע ואת אווירת הכפר. החומר הבסיסי בסגנון זה הוא עץ, הבדים על החלונות מעוצבים בדרך כלל בצבעים עליזים ופרחוניים והפריטים המשלימים יכולים להיות עשויים קש. הקירות שאינם מכוסים בעץ יכולים להיות מכוסים בטפטים, או בצבעים תואמים. רצפת החדר יכולה להיות עשויה מעץ, מצופה בפרקט או בשטיח דק מקיר לקיר.
עיצוב חדר השינה > הסגנון המודרני

הסגנון המודרני משקף אופנה צעירה ועכשווית, ומעוצב בקווים ישרים ונקיים. בסיס המיטה וגב המיטה בעיצוב המודרני חשופים, בדרך כלל, והחומרים הנפוצים בסגנון זה הם ברזל ועץ מעובד, מלוטש וצבוע. הוילונות הם וילונות גלילה או רפפה אופקיים או אנכיים, הקירות לבנים בוהקים והקישוטים העיקריים הם תמונות מודרניות צבעוניות. המנורות לצד המיטה ובשאר חלקי החדר הן מנורות בעלות קווים ישרים ונקיים המשלבים בעיקר מתכות. בחדרי שינה בעיצוב מודרני מוצבים לעיתים גם מחשב וטלוויזיה.
ראו גם

חדר השינה של לינקולן
חדר שינה בארל
הערות שוליים

↑  על פי התוכנית הדוקומנטרית "עיצוב חדרי שינה(הקישור אינו פעיל, 29.9.2021)" ששודרה בערוץ "בית ומשפחה" בטלוויזיה הרב-ערוצית בכבלים ובלוויין
| --- | --- |
בקרת זהויות :  NLI: 987007282400705171  BNE: XX541357  BnF: cb11981821x (data)  GND: 4194136-6  LCCN: sh85012787  NDL: 00571145  NKC: ph122459
זכויות להט"ב בברמודה

| --- | --- |

ברמודה
 מעמד בחוק:  חוקי משנת 1994, גיל ההסכמה מוגדר כשונה בין זוגות הטרוסקסואלים והומוסקסואלים
 טרנסג'נדריות:  אין הכרה בשינוי מגדר
 שירות צבאי:  לסביות, הומואים, טרנסג'נדרים וביסקסואלים מוצהרים רשאים לשרת, הממלכה המאוחדת אחראית להגנה
 הגנה מפני אפליה:  הגנה מוחלטת מפני אפליה על רקע נטייה מינית
 זכויות משפחה
 הכרה בזוגיות חד־מינית:  ישנה הכרה בשותפויות מקומיות מאז 2018, נישואים חד-מיניים היו חוקיים מאז מאי 2017 עד יוני 2018 ושוב מנובמבר 2018 עד מרץ 2022
 אימוץ:  ישנה הכרה באימוץ משותף על ידי זוגות חד מיניים מאז 2015
 
 הצבעה על הצהרת האו"ם:  בעד (כחלק מטריטוריה בריטית מעבר לים של הממלכה המאוחדת שהצביעה בעד)
לסביות, הומואים, טרנסג'נדרים וביסקסואלים (להט"ב) בטריטוריה הבריטית שמעבר לים של הממלכה המאוחדת בברמודה מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית בהסכמה מוגדרת כחוקית בברמודה מאז 1994. עם זאת, גיל ההסכמה בין זוגות הומוסקסואלים (18) מוגדר כלא שוויוני לגיל ההסכמה בין זוגות הטרוסקסואלים (16) שמוגדר כנמוך יותר. מאז 2013, חוק זכויות האדם 1981 אוסר באופן מוחלט על אפליה על רקע נטייה מינית בתעסוקה, דברי שטנה, מתן סחורות ושירותים, פשעי שנאה ועוד.
במשך השנים התרחשו מספר אירועים בנוגע למעמד ההכשרה של נישואים חד-מיניים בברמודה. נישואים אלה הוכשרו לראשונה על ידי פסיקת בית המשפט העליון של הטריטוריה (אנ') במאי 2017. עם זאת, ממשלת ברמודה העבירה לאחר מכן חוק שמבטל את ההכרה בנישואים חד-מיניים והחליף אותה בהכרה מוגבלת יותר בזוגיות חד-מינית באמצעות שותפות מקומית מאז יוני 2018. החוק בוטל ביוני 2018 על ידי בית המשפט העליון ושוב בנובמבר 2018 על ידי בית המשפט לערעורים. מאז, זוגות חד-מיניים החלו להיות רשאים להינשא שוב בטריטוריה. עם זאת, ב-14 במרץ 2022, הוועדה המשפטית (אנ') של המועצה המלכותית שמוגדרת כבית המשפט האחרון שפוסק בכלל העניינים המשפטיים שעוברים בכל ערכאות בתי המשפט בברמודה, פסקה נגד החלטת בית המשפט לערעורים ואסרה שוב על הכרה בנישואים חד-מיניים כתוצאה מתוכן חוקת ברמודה, שמכיר בנישואים הטרוסקסואלים בלבד. בכך, הכרה בנישואים חד-מיניים בברמודה נקבעה כ-"בלתי חוקתית".
מעמד בחוק

לפני שנת 1994, קיום מין אנאלי ומין אוראלי (הן בקרב זוגות גברים הומוסקסואלים והן בקרב זוגות הטרוסקסואלים) הוגדרו כמעשים פליליים שנענשו עד 10 שנות מאסר כתוצאה מהחוק הפלילי שעבר בירושה מאז תקופת הקולוניאליזם של האימפריה הבריטית בברמודה. עם זאת, פעילות הומוסקסואלית נשית לא הוגדרה כפלילית מעולם. לאחר העברת הצעת חוק סטאבס (באנגלית: Stubbs Bill) ב-1994, פעילות מינית בהסכמה באופן פרטי הפכה לחוקית בברמודה. עם זאת, הצעת החוק הטילה גיל הסכמה גבוה יותר (18) לפעילות הומוסקסואלית בקרב זוגות חד-מיניים בהסכמה, בניגוד לגיל הסכמה נמוך יותר (16) לפעילות מינית בקרב זוגות מהמין השני ונשים לסביות. בכך, גיל ההסכמה היווה הפרה של האמנה האירופית לזכויות אדם. ב-1 בנובמבר 2019, נכנס לתוקף חוק המתקן את החוק הפלילי וקובע גיל הסכמה שווה לקיום יחסי מין אנאליים בהסכמה ל-18 שנים בין זוגות הומוסקסואלים והטרוסקסואלים כאחד. עם זאת, נכון לשנת 2022, תוכן החוק הפלילי לגבי גיל ההסכמה עדיין מוגדר כמעורפל דה יורה בעודו עומד על 16 שנים לכלל האנשים ו-18 עבור מי שעוסקים בקיום יחסי מין אנאליים בהסכמה.
עם כניסתו לתוקף של החוק הפלילי החדש בשנת 2019, הוראת איסור שהתייחסה לקיום "מעשה מגונה חמור בין גברים" בוטלה.